Ανακάτεψε την τράπουλα ο Τσίπρας: Βγαίνουν μπροστά οι 40άρηδες - Ειδήσεις - νέα - Το Βήμα Online\nΑνακάτεψε την τράπουλα ο Τσίπρας: Βγαίνουν μπροστά οι 40άρηδες\nΗ νέα σκιώδης κυβέρνηση του ΣΥΡΙΖΑ – Βουλευτές της γενιάς των 40άρηδων, όπως είχε προαναγγείλει το Βήμα της Κυριακής μπαίνουν στην πρώτη γραμμή για πιο ουσιαστική και μαχητική και προγραμματική αντιπολίτευση.\nΑνακάτεψε την εσωκομματική τράπουλα ο Αλέξης Τσίπρας στο πλαίσιο του ανασχηματισμού των τομεαρχών του ΣΥΡΙΖΑ-Προοδευτική Συμμαχία και φέρνει μια νέα γενιά φέρνει στο προσκήνιο.\nΟ πρώην Πρωθυπουργός αποφάσισε να γυρίσει σελίδα με ενεργοποίηση σε πιο κεντρικούς ρόλους νέων προσώπων, αναθέτοντάς τους πιο ενισχυμένα καθήκοντα στο πλαίσιο της επιχείρησης παρακολούθησης του κυβερνητικού έργου ανά τομέα αρμοδιότητας. Βουλευτές της γενιάς των 40άρηδων, όπως είχε προαναγγείλει το «Βήμα της Κυριακής» μπαίνουν στην πρώτη γραμμή για πιο ουσιαστική και μαχητική και προγραμματική αντιπολίτευση.\nΚεντρικό στίγμα των επιλογών του Αλέξη Τσίπρα σε αυτόν τον κομματικό ανασχηματισμό είναι: ριζική ανανέωση, δομικός ανασχηματισμος, φρεσκάδα, επένδυση σε πολλούς νέους βουλευτές, σε συνέχεια και των αλλαγών που έγιναν στο επικοινωνιακό επιτελείο του ΣΥΡΙΖΑ – Προοδευτική Συμμαχία ενόψει και των εξαιρετικά δυσχερών οικονομικά και κοινωνικά καταστάσεων που έρχονται με ευθύνη κυβέρνησης, όπως εκτιμούν έμπειρα κοινοβουλευτικά στελέχη της αξιωματικής αντιπολίτευσης.\nΣε αυτή την κατηγορία των προσώπων που εκπέμπουν μήνυμα ανανέωσης, μετά την πρόσφατη τοποθέτηση του Νάσου Ηλιόπουλου στη θέση του εκπροσώπου του κόμματος, ανήκουν η Έφη Αχτσιόγλου που ορίστηκε τομεάρχης Οικονομικών και μετακινείται από τον τομέα Εργασίας, ο Αλέξης Χαρίτσης που από τη θέση του εκπροσώπου του κόμματος ορίστηκε τομεάρχης Ανάπτυξης και Επενδύσεων, ο Κώστας Ζαχαριάδης τομεάρχης Εσωτερικών, ο Μάριος Κάτσης (Ψηφιακής Πολιτικής), ο Γιώργος Ψυχογιός και άλλοι νεώτεροι βουλευτές σε θέσεις αναπληρωτών.\nΑξιοσημείωτη όμως είναι και η κίνηση να υποχωρήσει, κατόπιν συμφωνίας με τον Αλέξη Τσίπρα, ο άτυπος επικεφαλής των «53+» ο Ευκλείδης Τσακαλώτος που άφησε τον τομέα Οικονομικών για την Εφη Αχτσιόγλου που είναι στην ίδια τάση και την οποία στηρίζει. Ο Ευκλ. Τσακαλώτος είχε μέχρι και σήμερα δυο θέσεις, αυτή του κοινοβουλευτικού εκπροσώπου και του τομεάρχη Οικονομικών, ενώ πλέον θα είναι επικεντρωμένος στη Βουλή.\nΗ μετακίνηση του Παύλου Πολάκη\nΤο ενδιαφέρον από τον ανασχηματισμό του Αλέξη Τσίπρα έχει η μετακίνηση του Παύλου Πολάκη από τομεάρχης Εσωτερικών σε αναπληρωτή Διαφάνειας της Διοικητικής Δράσης, όπως ονομάστηκε η θέση που θυμίζει «κυνηγό σκανδάλων. Σε άλλο πόστο βρέθηκε και ο Νίκος Παππάς που από τομεάρχης Οικονομίας με επίκεντρο τις επενδύσεις και την ανάπτυξη μετακινήθηκε στον τομέα Υποδομών για να ελέγχει τον υπουργό Κώστα Καραμανλή, ενώ θα έχει αναπληρωτή τον Χρήστο Γιαννούλη (αρμόδιος για τις μεταφορές).\nΗ απόφαση του Αλέξη Τσίπρα να προκρίνει τον Δημήτρη Τζανακόπουλο στη θέση του γραμματέα του κόμματος, αναδιάταξε και το ΣΥΡΙΖΑ στη Βουλή σε επίπεδο κοινοβουλευτικών εκπροσώπων. Σταθερή, όπως ήταν αναμενόμενο, παράμεινε η γραμματέας της Κ.Ο. Όλγα Γεροβασίλη και πλέον η ομάδα στη Βουλή, ενώ δημιουργήθηκε μια ομάδα κρούσης με έμπειρα στελέχη, κίνηση που δείχνει ότι ο Αλ. Τσίπρας θέλει μια πιο επιθετική αντιπολίτευση στο κοινοβουλευτικό πεδίο.\nΣτο πλαίσιο αυτό, ορίστηκε πρώτος κοινοβουλευτικός εκπρόσωπος ο Ευκλείδης Τσακαλώτος με δεύτερο τον Πάνο Σκουρλέτη με τον οποίο υπάρχει ταύτιση απόψεων, ενώ τρίτος είναι ο Γιάννης Ραγκούσης που άφησε τη θέση του τομεάρχη Προστασίας του Πολίτη.\nΕπίσης, οι κοινοβουλευτικοί εκπρόσωποι επιφορτίζονται με επιπλέον καθήκοντα, καθώς αναλαμβάνουν και συντονιστικό ρόλο στους τομείς που περιλαμβάνονται στις διαρκείς επιτροπές που αναλαμβάνουν. Ως εκ τούτου λόγω και των διευρυμένων καθηκόντων και του συντονιστικού ρόλου δεν αναλαμβάνουν κάποιον τομέα.\nΣυγκεκριμένα, ο Ευκλ. Τσακαλώτος θα συντονίζει τους βουλευτές που συμμετέχουν στις κοινοβουλευτικές επιτροπές Οικονομικών Υποθέσεων και Παραγωγής και Εμπορίου, ο Π. Σκουρλέτης τους βουλευτές που θα μετέχουν στις Επιτροπές Μορφωτικών Υποθέσεων και Κοινωνικών Υποθέσεων και ο Γ. Ραγκούσης, τους βουλευτές –μέλη των επιτροπών Δημόσιας Διοίκησης, Δημόσιας Τάξης και Δικαιοσύνης –Εθνικής Άμυνας και Εξωτερικών Υποθέσεων.\nΛόγω των αναμενόμενων εξελίξεων στο ασφαλιστικό – εργασιακό, έχει ενδιαφέρον ότι τον συγκεκριμένο τομέα αναλαμβάνει η Μαριλίζα Ξενογιαννακοπούλου, ενώ παραμένει τομεάρχης Υγείας, ο έμπειρος και μετριοπαθής Ανδρέας Ξανθός που έχει κερδίσει τις εντυπώσεις ως «σοβαρή φωνή». Απέναντι στον υπουργό Εξωτερικών θα είναι ο Γιώργος Κατρούγκαλος, στον υπουργό Προστασίας του Πολίτη Μιχάλη Χρυσοχοϊδη, ο Χρήστος Σπίρτζης και στον υπουργό Αμυνας Νίκο Παναγιωτόπουλο, ο έμπειρος Θοδωρής Δρίτσας.\nΗ τομεάρχης Οικονομικών Έφη Αχτσιόγλου θα έχει αναπληρωτές, τον Τρύφωνα Αλεξιάδη (φορολογική πολιτική) και την Κατερίνα Παπανάτσιου (δημοσιονομική πολιτική), πρόσωπα που έχουν διατελέσει υφυπουργοί Οικονομικών.\nΟ Αλέξης Χαρίτσης, ως τομεάρχης Ανάπτυξης και Υποδομών θα έχει αναπληρωτές δυο νέους βουλευτές με καλή δημόσια παρουσία, όπως ο Χάρης Μαμουλάκης και ο Γιάννης Σαρακιώτης (έρευνα και τεχνολογία).\nΣε μια δύσκολη εποχή για τα ελληνοτουρκικά ο τομεάρχης Εξωτερικών Γιώργος Κατρούγκαλος θα έχει αναπληρωτές τον Γιάννη Μπουρνούς (ευρωπαϊκές υποθέσεις) και την Θεοδώρα Τζάκρη (απόδημου ελληνισμού και εξωτερικού εμπορίου).\nΟ τομεάρχης Προστασίας του Πολίτη, Χρήστος Σπίρτζης θα έχει αναπληρώτρια τη Χαρά Καφαντάρη και τον δικηγόρο και νέο βουλευτή με καλή δημόσια παρουσία, Διονύση Καλαματιανό.\nΟ Θοδωρής Δρίτσας, ως τομεάρχης Εθνικής Άμυνας, θα έχει αναπληρωτή τον Γιώργο Τσίπρα (εξάδελφο του πρώην Πρωθυπουργού) που μέχρι πρόσφατα ήταν μαζί με τον Νίκο Παππά στο πεδίο των επενδύσεων και της ανάπτυξης.\nΣταθερός στη θέση του ο Νίκος Φίλης ως τομεάρχης Παιδείας, ένα πρόσωπο που ξέρει άριστα τα θέματα του συγκεκριμένου υπουργείου με αναπληρώτρια, την βουλευτή Ιωαννίνων, Μερόπη Τζούφη που έχει πλήρη εικόνα του υπουργείου ως πρώην υφυπουργός.\nΣτο ευαίσθητο πεδίο των εργασιακών και των κοινωνικών υποθέσεων, η αρμόδια τομεάρχης Μαριλίζα Ξενογιαννακοπούλου θα έχει αναπληρώτρια την Θεανώ Φωτίου με εμπειρία σε αυτά τα θέματα.\nΟ τομεάρχης Υγείας Ανδρέας Ξανθός θα έχει αναπληρωτές, τον Γιώργο Βαρεμένο και την Δώρα Αυγέρη. Ο Σωκράρης Φάμελλος θα ελέγχει τον Κωστή Χατζηδάκη ως τομεάρχης Ενέργειας και Περιβάλλοντος με αναπληρώτρια την Θεοπίστη Πέρκα. Η Σία Αναγνωστοπούλου ορίστηκε τομεάρχης Πολιτισμού με αναπληρωτή τον Πάνο Σκουρολιάκο (πολιτισμό) και τον Θάνο Μωραϊτη (για τον αθλητισμό).\nΟ Θεόφιλος Ξανθόπουλος θα είναι ο τομεάρχης Δικαιοσύνης με αναπληρώτρια Ανθρωπίνων Δικαιωμάτων, Ισότητας και Καταπολέμησης των Διακρίσεων, την Ειρήνη Αγαθοπούλου.\nΟ Κώστας Ζαχαριάδης θα έχει την ευθύνη του υπουργείου Εσωτερικών με αναπληρωτή τον Παύλο Πολάκη και τον δικηγόρο και μαχητικό βουλευτή και πρώην δήμαρχο, Μίλτο Χατζηγιαννάκη που θα ελέγχει το πεδίο της τοπικής αυτοδιοίκησης, ενώ αναπληρώτρια Μακεδονίας –Θράκης θα είναι η Κυριακή Μάλαμα.\nΟ Μάριος Κάτσης θα είναι τομεάρχης Ψηφιακής Διακυβέρνησης με την βουλευτή Αναστασία Γκαρά που θα ελέγχει ως αναπληρώτρια τον τομέα ενημέρωσης και επικοινωνίας. Ο Νεκτάριος Σαντορινιός θα είναι τομεάρχης Ναυτιλίας και Νησιωτικής Πολιτικής με αναπληρωτή τον Ανδρέα Μιχαηλίδη, ενώ τομεάρχης Αγροτικής Ανάπτυξης θα είναι ο Σταύρος Αραχωβίτης με αναπληρώτρια την Ολυμπία Τελιγιορίδου. Παραμένει τομεάρχης τουρισμού η Κατερίνα Νοτοπούλου με αναπληρωτή τον Αλέξανδρο Αυλωνίτη και τομεάρχης Μετανάστευσης και Ασύλου ο Γιώργος Ψυχογιός.\nΟ έμπιστος του Αλ. Τσίπρα και επί μακρόν στενός του συνεργάτης ο πολύπειρος Αλέκος Φλαμπουράρης θα είναι στο σχήμα ως συντονιστής της Επιτροπής Ελέγχου του Κυβερνητικού Έργου, αλλά ορίστηκε και υπεύθυνος του χρηματοπιστωτικού τομέα και άρα θα είναι το πρόσωπο που θα συνομιλεί για λογαριασμό του ΣΥΡΙΖΑ με το τραπεζικό σύστημα.\nΣχετικά άρθρα ΣΥΡΙΖΑ : Εγκληματικές οι ευθύνες Μητσοτάκη για τη Μόρια Τσίπρας για κορωνοϊό: Μετατρέψατε την υγειονομική επιτυχία σε φιάσκο Plan B αντί για σχέδιο Πισσαρίδη ΣΥΡΙΖΑ: Ο Δημήτρης Τζανακόπουλος νέος Γραμματέας της ΚΕ Το τέλος της διαβόητης διεύρυνσης\nΝα μάθουμε να λέμε «καρκίνος»


Καραϊσκάκης Άρτας: Επιστολή διαμαρτυρίας για τη διαιτησία στο ματς με τον ΟΦΙ | SportsFM\nΑρχική ΠΟΔΟΣΦΑΙΡΟ SUPER LEAGUE 2 Καραϊσκάκης Άρτας: Επιστολή διαμαρτυρίας για τη διαιτησία στο ματς με τον ΟΦΙ\nΚαραϊσκάκης Άρτας: Επιστολή διαμαρτυρίας για τη διαιτησία στο ματς με τον ΟΦΙ\nΕπίσημη μορφή πήραν οι διαμαρτυρίες που είχε ο Καραϊσκάκης Άρτας για την διαιτησία στο ματς της Κυριακής (7/3) με τον ΟΦ Ιεράπετρας.\nΣτην επιστολή διαμαρτυρίας η αρτινή ομάδα αναφέρεται στην αδικία που υπέστη από τα διαιτητικά λάθη και αναφέρεται στις επίμαχες φάσεις: “Ο μη καταλογισμός δύο πέναλτι υπέρ της ομάδας μας, αλλά και το νικητήριο γκολ οφ σάιντ της ομάδας του Ο.Φ. Ιεράπετρας ξεχείλισαν το ποτήρι.“\nΠαράλληλα η ομάδα “θα κινηθεί νομικά κατά του διαιτητικού τιμ για ΕΣΚΕΜΜΕΝΗ ΑΛΛΟΙΩΣΗ ΑΠΟΤΕΛΕΣΜΑΤΟΣ καθώς και αγωγή αποζημίωσης”.\nΗ ανακοίνωση του Καραϊσκάκη Άρτας:\n«Αξιότιμοι κύριοι, Δεν έχουν περάσει πολλές ημέρες από την τελευταία μας ανακοίνωση που αφορούσε τον αγώνα που διεξήχθη στην Άρτα μεταξύ της ομάδας μας και του Α.Ο. Ξάνθης και συγκεκριμένα την 12/2/2021 και δυστυχώς γινόμαστε στο ίδιο έργο θεατές.\nΤην Κυριακή, 7/3/2021, διεξήχθη στην Άρτα ο αγώνας της ομάδας μας με αντίπαλο την ομάδα του Ο.Φ. Ιεράπετρας. Και για ακόμη μία φορά στο φετινό πρωτάθλημα, και ειδικά στον συγκεκριμένο αγώνα που ήταν τεράστιας βαθμολογικής σημασίας, η ομάδα μας αδικήθηκε κατάφορα. Το χειρότερο είναι ότι αυτή την φορά το διαιτητικό team δεν έμεινε σε ένα μόνο έγκλημα, όπως έγινε στον αγώνα με τον Α.Ο. Ξάνθης, αλλά για να ολοκληρώσει το έργο του έκανε τρία εγκλήματα. Δυστυχώς όμως γι αυτούς, το παιχνίδι ήταν τηλεοπτικό. Ο μη καταλογισμός δύο πέναλτι υπέρ της ομάδας μας, αλλά και το νικητήριο γκολ οφ σάιντ της ομάδας του Ο.Φ. Ιεράπετρας ξεχείλισαν το ποτήρι. Την 18/2/2021 λάβαμε την απάντηση του επικεφαλής διαιτησίας κ. Mark Clattenburg, στην από 12/2/2021 επιστολή διαμαρτυρίας μας. Στην απάντησή του, μας ενημέρωνε πόσο εντυπωσιασμένος είναι από το επίπεδο των διαιτητών που αγωνίζονται στην SUPER LEAGUE 2!!! και ότι τα παράπονά μας τα έλαβε υπόψιν του και ζητούσε την κατανόησή μας στο δύσκολο έργο που επιτελούν οι Έλληνες Διαιτητές. Λίγες ημέρες αργότερα, ως εκ θαύματος, σε αγώνα πάλι της δικής μας ομάδας, έλαβε χώρα ένα έγκλημα εν ψυχρώ. Θα θέλαμε να παρακαλέσουμε τον επικεφαλής της Κ.Ε.Δ. διαιτησίας κ. Mark Clattenburg, να κάνει τον κόπο να ελέγξει τις αμφισβητούμενες φάσεις που επικαλούμαστε, καθώς ο αγώνας ήταν τηλεοπτικός και να μας απαντήσει αν οι εν λόγω αποφάσεις ήταν για ακόμη μία φορά κάτω από τα πρότυπα που έχει θέσει η ΚΕΔ!!! Αν και αυτή την φορά, αφού εξετάσει τις αμφισβητούμενες φάσεις, θεωρεί ότι δεν υπάρχει τίποτα το μεμπτό, τότε σας ενημερώνουμε ότι θα κοινοποιήσουμε σε site και τηλεοπτικούς σταθμούς τις ανωτέρω φάσεις, για να βγάλει τα δικά του συμπεράσματα ο κόσμος που παρακολουθεί ποδόσφαιρο. Το γνωρίζουμε ότι είμαστε μία μικρή πόλη και ίσως χαλάμε τα σχέδια κάποιων, όμως έχουμε ανθρώπους που λατρεύουν την ομάδα και όλη η Άρτα βράζει από τέτοιες διαιτησίες και συμπεριφορές. Ήμασταν, είμαστε και θα είμαστε από τις πιο καθαρές ομάδες της κατηγορίας και όλου του Ελληνικού Ποδοσφαίρου και κινούμαστε σε Ευρωπαϊκά πλαίσια. Έχουμε κάνει μία τεράστια επένδυση στον χώρο του ποδοσφαίρου, σε δύσκολους καιρούς και με αντίξοες συνθήκες και δεν θα αφήσουμε κανέναν να αμαυρώσει αυτήν την προσπάθειά μας και τον κόπο μας. Δεν θα κάνουμε το χατίρι κανενός που θέλει στην πλάτη μας να παίξει τα βρόμικα παιχνίδια του. Αναμένουμε τον έλεγχο των αμφισβητούμενων φάσεων από τον επικεφαλής της Κ.Ε.Δ. διαιτησίας κ. Mark Clattenburg, και έπειτα την επιβολή κυρώσεων στους υπαίτιους. Ζητάμε και πάλι, σε όλους τους αγώνες της κατηγορίας, να ορίζονται αξιολογημένοι διαιτητές, ακόμη και αν το κόστος είναι πολύ μεγαλύτερο, εξαιτίας του ότι ανάλογες συμπεριφορές διαιτητών έχουν υπάρξει και σε άλλους αγώνες Σε κάθε περίπτωση, η ομάδα μας, προκειμένου να προασπίσει τα συμφέροντά της, θα κινηθεί νομικά κατά του διαιτητικού τιμ για ΕΣΚΕΜΜΕΝΗ ΑΛΛΟΙΩΣΗ ΑΠΟΤΕΛΕΣΜΑΤΟΣ καθώς και αγωγή αποζημίωσης, χωρίς να έχει άλλη λύση, παρόλο που όπως μας ανέφερε ο επικεφαλής της Κ.Ε.Δ. διαιτησίας κ. Mark Clattenburg, αυτό δεν αποτελεί κοινή πρακτική στην Ευρώπη. Και αναρωτιόμαστε, τους βαθμούς που χάσαμε και σε αυτό το παιχνίδι από τα εσκεμμένα λάθη των διαιτητών, ποιος θα μας τους επιστρέψει; Το ότι κλυδωνίζεται μία τεράστια επένδυση, με κόπο και πολύ χρήμα, ποιος θα την προστατεύσει; Τέλος, ευελπιστούμε να σκύψετε πάνω από το πρόβλημά μας και να προστατεύσετε μία πεντακάθαρη ομάδα, χωρίς να ζητούμε ούτε ελεημοσύνη, ούτε την εύνοια κανενός. Το μόνο που ζητάμε είναι ισονομία και προστασία από τα βρόμικα παιχνίδια που θέλουν να παίξουν στις πλάτες μας. Διαφορετικά, η μόνη λύση για την προστασία μας είναι η νομική οδός.\nΥποσημείωση: Να γνωρίζετε καλά, ότι έχουν γνώσιν οι φύλακες και αυτό δεν θα περάσει έτσι. Μετά τιμής, ΓΙΑ ΤΗΝ ΠΑΕ ΚΑΡΑΙΣΚΑΚΗΣ ΑΡΤΑΣ Ο ΠΡΟΕΔΡΟΣ ΚΑΙ ΔΙΕΥΘΥΝΩΝ ΣΥΜΒΟΥΛΟΣ ΝΙΚΟΛΑΟΣ ΚΑΓΙΟΥΛΗΣ».\nΠροηγούμενο άρθροΣε απολογία car.gr ΠΑΣ Γιάννινα, Κούγιας και Ναζλίδης\nΕπόμενο άρθροΟ Βασίλης Καλούδης νέο μέλος στο ΠΕΑΚΙ !\nΠέντε ανανεώσεις ακόμη στον Θεσπρωτό


Η ΨΥΧΗ ΤΟΥ ΑΝΘΡΩΠΟΥ ΣΤΟ ΣΟΣΙΑΛΙΣΜΟ / WILDE OSCAR\nΚωδ. Πολιτείας: 3890-0182\nΨυχή και Σοσιαλισμός.\nΠάνε μαζί; Σε έναν τίτλο; Σε μια ιστορική πραγματικότητα; Από αυτό που ζήσαμε ως τώρα σαν Σοσιαλισμό, στη χώρα κυρίως που τον ξεκίνησε, τη Ρωσία; Όχι, δεν πάνε. Στο Σοσιαλισμό η Ψυχή υπήρξε υπό διωγμόν. Μαζί της αναπόφευκτα και η Ατομικότητα. Το άνθισμα της Ψυχής του κάθε ανθρώπου. Όχι του Ατομικισμού, εκείνος συρρικνώνει, η Ατομικότητα απλώνεται κι απλώνει.\n«... προς το ασύγκριτο κι αιώνιο όφελος του κόσμου όλου»,\nόπως μιλάει γι' αυτήν ο Oscar Wilde στο άρθρο του αυτό, «Η Ψυχή του Ανθρώπου στο Σοσιαλισμό», σε ένα περιοδικό του 1891. Ένα άρθρο που ίσως, πολύ πιθανόν, να έχει την απάντηση στο «Γιατί απέτυχε ο Σοσιαλισμός» που σίγουρα υπήρξε μια από τις μεγάλες ελπίδες της ανθρωπότητας. Η «Ψυχή του Ανθρώπου στο Σοσιαλισμό» είναι ένα δώρο του Oscar Wilde στον ταραγμένο, ανήσυχο άνθρωπο του 21ου αιώνα. Ας το ανοίξει, ας το κοιτάξει, ας το ψάξει. (ΟΛΥΜΠΙΑ ΚΑΡΑΓΙΩΡΓΑ, Αθήνα 10.10.2008, από την παρουσίαση στο οπισθόφυλλο του βιβλίου)\nΕΥΧΑΡΙΣΤΙΕΣ της μεταφράστριας\nΜΕΤΑΦΡΑΖΟΝΤΑΣ ΤΗΝ «ΨΥΧΗ ΤΟΥ ΑΝΘΡΩΠΟΥ ΣΤΟ ΣΟΣΙΑΛΙΣΜΟ», ΤΟΥ ΟΣΚΑΡ ΟΥΑΙΛΝΤ - ΜΕΡΙΚΕΣ ΣΚΕΨΕΙΣ της Ολυμπίας Καράγιωργα\nΞενόγλωσσος τίτλος THE SOUL OF MAN UNDER SOCIALISM\nΣειρά ΠΑΓΚΟΣΜΙΑ ΒΙΒΛΙΟΘΗΚΗ 11\nΜετάφραση ΚΑΡΑΓΙΩΡΓΑ ΟΛΥΜΠΙΑ\nΚωδικός Πολιτείας 3890-0182\nZografia, koukisj, dimos, Marina S., Σωτηρια, Christostsiftsis, lambrospsomas, Godard, qwerty12asdf, sharpblad3, k.iliakopoulou, andkou, johnkr1, koullen, stamathiou, ΧΡΥΣΑΝΘΗ ΓΡΗΓΟΡΙΟΥ, giovand, alekaki1987, takis_serafeim, KoMaFi, gray_slave, Veronika_94, RENAMAM, demidemi, ioanxalk, Αναστασία Παράσχη, dimemples, GerrieP, maria.stathkamp, dvo dav, dimitris38, moglis__, aposdrak, Ιωάννα Λάσκου, viviendream, tim8, CHRISSA DAOULI, makou, EKORE, moonchild, Nefeli Karapiperi, maria tsadiraki, dimitrios.n.t, GPORT, Maria996, JIMMYSROCKNROLLIDIS, mitsost, sophiakotsi, fotinipoliteia, premgiannik, Tzimakos73, xaitase, panther, ΚΚKK, Μαρία7, JIMBOL, menight, dchalkidis, Krvag, kerameosa\n€15.28 €4.58\t (-70%)


Στην πόλη που του ανήκει δίνει το μεγάλο ματς με την Εφές σήμερα ο Ολυμπιακός! – pes.gr\nHome / Αθλητισμός / Στην πόλη που του ανήκει δίνει το μεγάλο ματς με την Εφές σήμερα ο Ολυμπιακός!\tΣτην πόλη που του ανήκει δίνει το μεγάλο ματς με την Εφές σήμερα ο Ολυμπιακός!\nPosted by: basilis progressive in Αθλητισμός, Ευρωλίγκα, Ολυμπιακός, Προτεινόμενα\n66 Views Νίκη επί της Εφές που θα αποτελεί άλμα πρόκρισης και πρωτιάς θέλει απόψε ο Ολυμπιακός στην Κωνσταντινούπολη που πάντα του ξυπνά όμορφες μνήμες.\nΟ Ολυμπιακός θέλει να πιστοποιήσει την ανοδική του πορεία και περνώντας από το «Αμπντί Ιπεκτσί» απέναντι στην Αναντολού Εφές απόψε (20:00, Novasports 2) να κάνει άλμα για την πρόκριση, αλλά και για την πρωτιά στον δεύτερο όμιλο της Ευρωλίγκας. Η Πόλη, άλλωστε, έχει αποδειχτεί ιστορικά φιλόξενη για τους «ερυθρόλευκους», που έχουν πολύ καλή παράδοση απέναντι στη σημερινή τους αντίπαλο ως φιλοξενούμενοι, ενώ εκεί πανηγύρισαν το έπος του 2012, απέναντι στην ΤΣΣΚΑ Μόσχας.\nΗ αποστολή του Ολυμπιακού κάθε άλλο παρά εύκολη θα είναι. Ο αντίπαλος περιμένει με… άγριες διαθέσεις, καθώς η ομάδα των Ντούσαν Ίβκοβιτς και Βαγγέλη Αγγέλου προέρχεται από δύο σερί ήττες στην Ευρωλίγκα, ενώ θα είναι πάνοπλος και με ένα πιθανότατα κατάμεστο γήπεδο να τον σπρώχνει στη νίκη. Οι «ερυθρόλευκοι» θα διαπιστώσουν λίγες ώρες πριν το τζάμπολ αν ο Οθέλο Χάντερ θα είναι διαθέσιμος μετά τον τραυματισμό του στον αστράγαλο, με πιθανότερο σενάριο να αγωνίζεται, έστω και για λίγα λεπτά. Ενδιαφέρον θα έχει και το match up με τον Μπράιαντ Ντάνστον, που θα τεθεί για πρώτη φορά αντίπαλος της ομάδας που υπηρέτησε την προηγούμενη διετία.\nΗ αποψινή θα είναι η 30η αναμέτρηση στην ιστορία των δύο ομάδων, με τον Ολυμπιακό να υπερτερεί έχοντας 16 νίκες. Το περίεργο στην προϊστορία των αναμετρήσεων των δύο ομάδων είναι τα πολλά «διπλά». Οι Πειραιώτες μετρούν έξι νίκες σε 14 εκτός έδρας ματς, ενώ στο «σπίτι» τους έχουν μεν δέκα νίκες, αλλά και πέντε ήττες. Κόντρα στην Εφές ο Ολυμπιακός έχει να θυμάται από βραδιές θριάμβου, όπως το 77-42 της Πόλης το 1994, τη νίκη με 67-65 το 2012 που άνοιξε το δρόμο για το Final 4 ή την πρόκριση μέσα από τα play offs του 2013, αλλά και «μαύρες» στιγμές, όπως η συντριβή με 110-59 μέσα στο ΣΕΦ το 2004. Αναλυτικά:\nΜπάγερν Μονάχου-Ερυθρός Αστέρας 21:45\nΣτρασμπούρ-Ρεάλ Μαδρίτης (13/11, 21:30)\nΦενέρμπαχτσε-Χίμκι (13/11, 21:45)\nΒαθμολογία: Χίμκι 3-1, Φενέρ 3-1, Ρεάλ 2-2, Μπάγερν 2-2, Ερυθρός Αστέρας 1-3, Στρασμπούρ 1-3.\nΑναντολού Εφές-Ολυμπιακός 20:00\nΛιμόζ-Εμπόριο Αρμάνι Μιλάνο 21:30\nΤσεντεβίτα-Λαμποράλ Κούτσα (13/11, 21:00)\nΒαθμολογία: Λαμποράλ 3-1, Ολυμπιακός 3-1, Τσεντεβίτα 2-2, Εφές 2-2, Αρμάνι 1-3, Λιμόζ 1-3.\nΚαρσίγιακα-Ζιέλονα Γκόρα (13/11, 19:45)\nΠαναθηναϊκός-Ζαλγκίρις Κάουνας (13/11, 21:45)\nΒαθμολογία: Λοκομοτίβ 4-0, Μπαρτσελόνα 3-1, Ζαλγκίρις 2-2, Ζιέλονα Γκόρα 1-3, Καρσίγιακα 1-3, Παναθηναϊκός 1-3.\nΜακάμπι Τελ Αβίβ-Νταρουσάφακα 21:15\nΤΣΣΚΑ Μόσχας-Ουνικάχα Μάλαγα (13/11, 19:00)\nΣάσαρι-Μπάμπεργκ (13/11, 21:30)\nΒαθμολογία: ΤΣΣΚΑ 4-0, Μάλαγα 4-0, Μπάμπεργκ 3-1, Νταρουσάφακα1-3, Μακάμπι 1-3, Σάσαρι 0-4.\nανήκει δίνει Εφές ματς Με Μεγάλο ο Ολυμπιακός! πολη ΠΟΥ σήμερα Στην την το του\t2015-11-12\nTagged with: ανήκει δίνει Εφές ματς Με Μεγάλο ο Ολυμπιακός! πολη ΠΟΥ σήμερα Στην την το του\nPrevious: Υπερφορτωμένος “ερυθρόλευκος” άξονας!\nNext: Το άγνωστο Στόουνχεντζ στα Υψίπεδα του Γκολάν


Εις δόξαν Θεού: ΘΕΟΛΟΓΟΣ ΤΗΣ ΕΥΧΑΡΙΣΤΙΑΣ\n1. Η ευχαριστία κύριο μέλημα του Χρυσοστόμου\nΌπως το πρόσωπο και η δράση του Χριστού γίνεται κέντρο της θεολογίας του Χρυσοστόμου, έτσι και το μυστήριο της θείας Ευχαριστίας αποτελεί κύριο μέλημα του ως θεολόγου και ως ποιμένα. Αγωνιά να το εξηγήσει, αλλά και να προετοιμάσει τους πιστούς να μετάσχουνε σ’ αυτό. Κανείς, ούτε πριν ούτε μετά, δεν επέμεινε στην θεολογική ανάλυση της σημασίας και κανείς δεν παρουσίασε τόσο πειστικά τον ρεαλισμό της. Στα κείμενά του επομένως έχουμε τον εντυπωσιακότερο στην ιστορία της θεολογίας μυστηριακό ρεαλισμό, που ενοχλεί ενίοτε όσους, έτσι κι αλλιώς, ρητά ή σιωπηλά, δεν εναρμονίζονται με αυτόν, Πολύ περισσότερο ενοχλεί, διότι ο Χρυσόστομος νιώθει ως ποιμένας και διδάσκαλος την ανάγκη να χρησιμοποιήσει για τον σκοπό του εικόνες και παραδείγματα της καθημερινής ζωής και μάλιστα όσα συνδέονται με την τροφή και την διαδικασία του τρώγειν. Όλ’ αυτά χαρακτηρίσθηκαν ως πεζότητα και υποβιβασμός του Μυστηρίου, αλλά νοούνται στο πλαίσιο της προσπαθείας του Χρυσοστόμου να διδάξει, να προτρέψει, να κατανύξει, να φοβίσει, να προκαλέσει δέος και να διεγείρει πιστούς ελάχιστα ή καθόλου ενημερωμένος θεολογικά.\nΆλλωστε ,το μυστήριο της Ευχαριστίας δηλώθηκε σχεδόν με αποκρουστικές διατυπώσεις από τον ίδιο τον Κύριο, που μεταξύ άλλων είπε ότι «ο άρτος ον εγώ δώσω η σαρξ μου εστίν» ( Ιωάν. 6. 51) . Η αποτομία των λόγων αυτών κατανοείται περισσότερο, αν σκεφθεί κανείς ότι ανάλογη παράσταση η ιδέα δεν υπήρχε ούτε στους προφήτες, περί των οποίων το εντυπωσιακότερο που ασαφώς μάλιστα γνώριζαν οι άνθρωποι της ΠΔ ήταν ότι από αυτούς κάποιοι αναστήθηκαν. Κανείς ποτέ δεν είχε μιλήσει στην ΠΔ για μυστήριο , που θα έγκειται στο τρώγειν σάρκες χάριν της σωτηρίας του.\n«Ότι γαρ προφήται ανέστησαν ήδεσαν , ει και μη ούτω σαφώς ειρήκασιν αι Γραφαί. Ότι δε σάρκα τις έφαγεν ουδέποτε ουδείς είπεν εκείνων…διό και αναγκαίον μαθείν το θαύμα των μυστηρίων… “εν σώμα γινόμεθα και μέλη, φησίν, εκ της σαρκός αυτού και εκ των οστέων αυτού” ( Εφεσ. 5, 30 ). Οι δε μεμνημένοι παρακολουθείτωσαν τοις λεγομένοις» ( Εις Ιωάν. , Ομιλ. ΜΣΤ΄2: PG 59, 260 ).\nΓι’ αυτό άλλωστε , αγνοούσαν το μυστήριο και οι άγγελοι, οι οποίοι, ακόμα και τώρα που αυτό τελείται, μπορούν μόνο να το βλέπουν με φρίκη και δέος ( Εις Ματθ., Ομιλ. ΠΒ΄5: PG 58, 743 ) .\nΑπό το βιβλίο: «ΣΤΥΛΙΑΝΟΥ Γ. ΠΑΠΑΔΟΠΟΥΛΟΥ\nΗ μεγαλωσύνη του»\nΑναρτήθηκε από gk στις 1/07/2011 08:12:00 π.μ.


Πόγκρομ (σημ. 1)\n"Παρελαύνουν". Μαυριδεροί. Κοντοπόδαροι. Σμιχτοφρύδηδες. Σαν τη Φρίντα Κάλο αλλά σε άντρα. "Αντρας", λέμε τώρα. Και νομίζουν οτι είναι και η Αρία φυλή. Που αν τους έβλεπε ενας από τους "ευγονιστές" του Φύρερ τους δεν θα τους έστελνε ούτε για τα τηγανόλαδα.\n"Παρελαύνουν". Δίπλα-δίπλα με τα Σώματα. Πίσω από κολώνες. Οταν αδειάσει ο δρόμος ξεμυτίζουν. Μαζεύονται. Πηγαδάκια.\n-Εσύ πως μπήκες στο Σώμα;\n-Εγώ γαμώτι μου έδωσα αλλά με έκοψαν.\n-Που σε έκοψαν;\n-Στην Εκθεση γαμώ τη μαλακία μου.\n-Εμένα με έκοψαν λόγω ύψους, γαμώ τον Πακιστανό μου, γαμώ!\n-Νάτα! Νάτα τα μουνιά! Πάμε να τα γαμήσουμε...\n-Γαμώ τη μάνα του του αράπη...\n-Κι εσύ όμως σαν αράπης καπνίζεις...\n-Γάμησέ με ρε μαλάκα! Θα πας στην ΑΕΚ την Κυριακή; Γαμώ τα ντέρμπι, τα μουνιά τα ξεσκισμένα...\n-Ρε πούστη! Θέλω να σκοτώσω έναν με κλωτσιές. Το καταλαβαίνεις;\n-Ηρεμία, νεαρέ. Οταν είναι η ώρα θα σου πούμε. Ησυχα τώρα. 'Νταξ;\nΜίλησε ο "γαλονάς"... Προσοχή όλοι. Για μια στιγμή φαντασιώθηκαν πως είχαν περάσει στο Σώμα. Πως δεν τους έπρηζε ο πατέρας τους να δουλέψουν στο οικογενειακό Μίνι-Μάρκετ. Πως είχαν το περίστροφο στη ζώνη.\n-Μαλάκα, ωραί κώλο δεν έχει η μαυρούκα που τρέχει εκεί κάτω; Τη γαμούσες;\n-Με πίεση. Και θα την κατουρούσα μετά.\n-Κι αν έμπαινε ο αράπης;\n-Θα τον γαμούσα κι αυτόν...\nΗθελε να ακούει από τον ασύρματο ο "γαλονάς".\n-"Δυνάμεις αποσύρονται από την πλατεία... Ολες οι δυνάμεις αποσύρονται από την πλατεία...'\n-Τι σκατά; Φεύγουμε;\n-Δεν θα τους γαμήσουμε απόψε;\n-Μάλλον όχι. Μάγκες, το διαλάμε... Πάμε μία όλοι...\nΟΛΟΙ: "Λαός - Στρατός- Εθνικισμός"\nΔέκα λεπτά μετά. Το Σώμα μπουκάρει στην πολυκατοικία. Εχουν αποκλείσει όλα τα γύρω στενά. Περνάνε οι κλούβες. Σε 24 ώρες κάποιοι θα είναι πίσω στην Καμπούλ. Κάποιοι πίσω στο Ισλαμαμπάντ. Κρατητήρια. Ξύλο. Κάποιοι θα χαθούν για πάντα. Χαμένοι για χαμένοι.\n-Πάλι δεν γαμήσαμε απόψε...\n-Θα τους γαμήσουμε όλους ρε μαλάκα. Πάμε Πάτρα μεθαύριο;\n>>>Greece's Refugee Problem\nΡατσισμός Σημειώσεις books\nΤΟ ΚΟΥΝΟΥΠΙ 30 Ιουλίου 2009 - 8:45 μ.μ.\nΑΥΤΟΙ ΟΙ ΔΙΑΛΟΓΟΙ ΔΕΝ ΤΙΠΟΤΑ ΜΠΡΟΣΤΑ ΣΤΟΥΣ ΑΛΗΘΙΝΟΥΣ...\nΑλέξανδρος Σαλαμές 31 Ιουλίου 2009 - 4:00 μ.μ.\ntipota mprosta se auta ta skata pou exoun gia mualo...


Λατινική Αμερική Archives – Page 6 of 12 – Stoiximan Blog\nΘα τραγουδάμε κι ας πέσαμε κατηγορία\nΟ κόσμος έκανε ουρές που έφτασαν σχεδόν τα έξι τετράγωνα έξω από το γήπεδο που χτίστηκε το μακρινό 1936 και μόλις το 2006 η τελευταία του ξύλινη εξέδρα, αυτή των φιλοξενούμενων, χτίστηκε κανονικά με τσιμέντο. Το Εστάδιο Χοσέ Ντελατζιοβάνα, η παραδοσιακή έδρα της Τίγκρε. Μιας από τις πολλές μικρές ομάδες της Αργεντινής με πλούσια ιστορία\n“Θέλω να πεθάνω μια Κυριακή που η Κορίνθιανς θα κερδίσει ένα τρόπαιο.” Σύμφωνα με τις περισσότερες αναφορές, η δήλωση αυτή έγινε το 1983 κατά τη διάρκεια μιας συνέντευξης. Δυστυχώς αυτή η πληροφορία δεν επιβεβαιώθηκε ποτέ. Οι συγγενείς και οι φίλοι του λένε πάντως πως η ατάκα αυτή ειπώθηκε τα τελευταία χρόνια της ζωής του, μετά


Τα μεγάλα έργα της Θεσσαλονίκης: από το Μετρό μέχρι την ανάπλαση της Αριστοτέλους, η πόλη περιμένει να αλλάξει\nΗ 85η ΔΕΘ βρίσκει την Θεσσαλονίκη σε μία ζύμωση. Η δεύτερη μεγαλύτερη πόλη της χώρας παλεύει εδώ και χρόνια να μεταμορφωθεί, να αποκτήσει τις υποδομές που τις αρμόζουν.\n06 Σεπτεμβρίου 2021 11:50\nΟι περισσότεροι έχουν συνδυάσει την πόλη με την απογοητευτική ιστορία του Μετρό Θεσσαλονίκης. Όμως η πόλη είναι πολύ παραπάνω από δύο γραμμές Μετρό. Τα σχέδια για την νέα εικόνα της είναι πολλά. Μεγάλα έργα είναι σε εξέλιξη, άλλα σχεδιάζονται, αλλά μπαίνουν στις ράγες υλοποίησης. Μετρό, η ανάπλαση της ΔΕΘ, το αεροδρόμιο, το λιμάνι, η νέα περιφερειακή, οι αναπλάσεις στην Αριστοτέλους και στη δυτική είσοδο της πόλης, είναι σημαντικά, μεγάλα έργα, τα οποία θα κάνουν τη Θεσσαλονίκη μία διαφορετική πόλη και πολλοί στοιχηματίζουν ότι τότε θα μπορέσει η πόλη με τις πολλές αρετές, να κάνει ένα μεγάλο άλμα και να μεταβληθεί σε μία πιο πράσινη, πιο βιώσιμη πόλη που θα προσελκύσει πολλές περισσότερες επενδύσεις.\nΗ «πονεμένη» ιστορία του Μετρό στοιχειώνει του Θεσσαλονικείς εδώ και χρόνια. Φέτος το έργο έκλεισε 15 χρόνια κατασκευής και πλέον αυτό που όλοι αναμένουν να ακούσουν είναι την αντίστροφη μέτρηση για την λειτουργία της πρώτης γραμμής και της επέκτασης προς Καλαμαριά. Ο υπουργός Υποδομών το τελευταίο διάστημα υπόσχεται προσωπικά την ολοκλήρωση και λειτουργία του έργου, ιδανικά το 2023, Αν αυτό τελικά επιτευχθεί μένει να το δούμε μέσα από την πορεία του έργου το επόμενο διάστημα με επίκεντρο το σταθμό Βενιζέλου.\nΑυτό που περιμένει να ζήσει η πόλη είναι η λειτουργία της βασικής γραμμής που με 13 σταθμούς ξεκινά από τον Νέο Σιδηροδρομικό Σταθμό, διασχίζει την πόλη οριζόντια κυρίως πάνω στην Εγνατία και καταλήγει στα ανατολικά προάστια στη Νέα Ελβετία. Επίσης σε κατασκευή είναι και μία δεύτερη γραμμή 5 σταθμών που θα φέρει το Μετρό στην Καλαμαριά και θα καταλήγει στα όρια της πόλης, στον τερματικό σταθμό Μίκρα.\nΤο Μετρό της Θεσσαλονίκης για τους «ταξιδεμένους» είναι σαν ένα δίδυμο αδελφάκι του Μετρό της Κοπεγχάγης. Είναι ένα σύγχρονο Μετρό, πιο μοντέρνο από αυτό της Αθήνας, με μικρότερα χαρακτηριστικά. Οι αποβάθρες (όλες κεντρικές) έχουν μήκος 60 μέτρο και το ίδιο και οι συρμοί (αντί για 110 μέτρα που είναι στην Αθήνα). Διαθέτουν θύρες ασφαλείας που ανοίγουν μόνο με την έλευση και στάση του συρμού.\nΜε τη λειτουργία του Μετρό εκτιμάται ότι θα λυθεί το μεγάλο κυκλοφοριακό πρόβλημα που βιώνει η πόλη την τελευταία εικοσαετία και θα λήξει την «βασιλεία» των αστικών λεωφορείων. Μαζί με την επέκταση προς Καλαμαριά θα δημιουργηθεί μία πρώτη ραχοκοκαλιά αστικών συγκοινωνιών.\nΕκτιμάται επίσης ότι η λειτουργία του στο κέντρο ειδικά της πόλης θα φέρει νέο άνεμο επενδύσεων, κυρίως στο real estate περιβάλλον και θα φέρει μεγάλη αύξηση στις αξίες των ακινήτων πέριξ των νέων σταθμών.\nΠέρα από το Μετρό στη Θεσσαλονίκη νέες υποδομές ολοκληρώνονται και σχεδιάζονται. Πρόσφατα ολοκληρώθηκε από τη Fraport Greece η μεγαλύτερη επένδυση ανάμεσα στα 14 Περιφερειακά Αεροδρόμια. Με περίπου 90 εκατ.ευρώ δημιουργήθηκε ένας νέος τερματικός σταθμός που χαρακτηρίζεται στολίδι -αν και απουσιάζουν οι φυσούνες επιβίβασης-, που φέρουν την αρχιτεκτονική υπογραφή του γραφείου Bobotis+Bobotis Architects. Παράλληλα ανακαινίστηκε εκ βάθρων ο υφιστάμενος τερματικός. Το αεροδρόμιο επιπλέον (ως δημόσιο έργο αυτή τη φορά) απέκτησε και ένα μεγαλύτερο διάδρομο που επιτρέπει την προσέλκυση ακόμα και υπερατλαντικών δρομολογίων.\nΣτο λιμάνι της Θεσσαλονίκης σχεδιάζονται σειρά από έργα. Η νέα ιδιωτική διοίκηση του ΟΛΘ, τρέχει ένα μεγάλο πρόγραμμα επενδύσεων, κορωνίδα του οποίου είναι το εμβληματικό έργο επέκτασης και ολοκλήρωσης του 6ου προβλήτα (με κόστος 170 εκατ. ευρώ). Παράλληλα ως δημόσια έργα σχεδιάζονται ή δημοπρατούνται τα έργα για την σύνδεση του λιμανιού με το εθνικό οδικό και σιδηροδρομικό δίκτυο. Τα έργα αποσκοπούν στην μεγέθυνση του λιμανιού για να καταστεί ως το κεντρικό σημείο διακίνησης εμπορευματοκιβωτίων για τα Βαλκάνια.\nΣτην Περιφερειακή Θεσσαλονίκης, ολοκληρώθηκαν κάποιες παρεμβάσεις ανισοπεδοποίησης της δυτικής πλευράς και τώρα ετοιμάζεται από το υπουργείο Υποδομών και Μεταφορών, ένα μεγάλο έργο-ΣΔΙΤ για την λεγόμενη «Ιπτάμενη» Περιφερειακή, στο ανατολικό τμήμα της. Το Flyover είναι μία νέα εναέρια υπερυψωμένη ταχεία λεωφόρο που θα έχει μήκος περίπου 9,5 χιλιόμετρα και θα βρίσκεται πάνω από τη σημερινή περιφερειακή οδό. Από το ύψος της Πυλαίας-Πανοράματος μέχρι την περιοχή της Ευκαρπίας-Νοσοκομείου Παπαγεωργίου. Θα εξυπηρετεί μέχρι και 4.000 οχήματα την ώρα, με 2 λωρίδες κυκλοφορίας ανά κατεύθυνση.\nΣτο σχεδιασμό μεγάλων αναπλάσεων έχει προχωρήσει το τελευταίο διάστημα η Θεσσαλονίκη, ακολουθώντας το παράδειγμα της Αθήνας. Στόχος είναι να αλλάξει η εικόνα της πόλης η οποία παρουσιάζει μεγάλη έλλειψη σε πράσινο και ανοιχτούς χώρους με την μεταμόρφωση παλιών βιομηχανικών περιοχών, εμβληματικών σημείων της πόλης και μετατροπή χρήσεων σε αρκετές περιοχής της μητροπολιτικής περιοχής.\nΗ ανάπλαση της πλατείας Αριστοτέλους\nΠαράλληλα στην πόλη τρέχουν ή ετοιμάζονται και άλλα έργα. Συνοπτικά πρόκειται για:\n-Σύνδεση ΟΛΘ με εθνικό δίκτυο αυτοκινητόδρομων: Η σύμβαση υπεγράφη στις αρχές του καλοκαιριού. Με αυτό το έργο τα εμπορεύματα από το λιμάνι θα φεύγουν γρήγορα μέσω του δικτύου αυτοκινητοδρόμων της χώρας.\n-Σύνδεση ΟΛΘ με το εθνικό σιδηροδρομικό δίκτυο: Εξίσου σημαντικός είναι και αυτός ο διαγωνισμός ο οποίος βρίσκεται στο στάδιο της προετοιμασίας. Θα διεξαχθεί με τη μέθοδο του ανταγωνιστικού διαλόγου με την ολοκλήρωση του θα συνδέσει τον ΟΛΘ με τις σημαντικότερες αγορές σε Ελλάδα και Βαλκάνια. Ο διαγωνισμός αναμένεται τις επόμενες ημέρες.\n-City Train. Ο Προαστιακός της Δυτικής Θεσσαλονίκης. Εντάσσεται στα σιδηροδρομικά έργα που θα δημοπρατηθούν τις επόμενες ημέρες μέσω του ανταγωνιστικού διαλόγου. Θα βασιστεί κυρίως σε υφιστάμενες σιδηροδρομικές γραμμές.\n-Οδική Σύνδεση Θεσσαλονίκης με Χαλκιδική: Προχωρούν σε ολοκλήρωση (υπό κατασκευή) οι άξονες Θεσσαλονίκη-Κασσάνδρα και Θεσσαλονίκη-Πολύγυρος. Στο πρώτο έργο επιτέλους ολοκληρώνεται το “ορφανό χιλιόμετρο” ενώ στο δεύτερο προχωρά το τελευταίο τμήμα από τη Θέρμη μέχρι τη Γαλάτιστα.\n-Σχολικά Συγκροτήματα-ΣΔΙΤ: Ακόμα ένα μεγάλο ΣΔΙΤ που είναι σε φάση διαγωνισμού. Περιλαμβάνει σχολικές μονάδες-πρότυπα σε Θεσσαλονίκη και άλλες πόλεις της Κεντρικής Μακεδονίας.\n-Αντιπλημμυρικά έργα: Προχωρούν σημαντικές παρεμβάσεις στην περιοχή της Λαχαναγοράς και έργα αποχέτευσης στην Καλαμαριά. Τα δύο έργα βρίσκονται σε δημοπράτηση.


HumanWorks weblog » About – Profile\nΗ HumanWorks είναι μία μικρή εταιρία απο την Θεσσαλονίκη που ιδρύθηκε κάπου στο 2001 με σκοπό την παροχή υπηρεσιών που σχετίζονται με το internet. Όσο περίεργο και αν ακούγεται για μια ελληνική εταιρία του είδους – και όχι μόνο – εμείς δέν είμαστε οι πρώτοι που μπήκαν στο web development και ίσως να μην είμαστε οι πρώτοι που ασχοληθήκαν με υπηρεσίες seo, sem κτλ. ωστόσο κάνουμε με μεράκι αυτό που αγαπάμε περισσότερο, δηλαδή το να κατασκευάζουμε και να προβάλουμε web sites.\nΗ εταιρία μας ασχολείται κυρίως με in house development, ή με άλλα λόγια κατασκευάζουμε κυρίως δικά μας site τα οποία εκμεταλευόμαστε διαφημιστικά. Ωστόσο αναλαμβάνουμε και επιλεγμένα project για τρίτους στους τομείς του web development, search engine optimisation και γενικά στο λεγόμενο “establishment” ή “kick off” μιας ιστοσελίδας.\nΕίμαστε αλλεργικοί στο Joomla, το phpBB και γενικά στα σημάδια του προηγούμενου αιώνα στο ελληνικό internet, και ίσως αυτός είναι και ένας απο τους λόγους που δημιουργήθηκε το παρών ιστολόγιο. Γνωρίζουμε πως η χώρα μας πλέον έχει αρκετούς αξιόλογους επαγγελματίες και ίσως με αυτό το μέσο θα μπορούσαμε να τους φέρουμε πιό κοντά.\nΤο παρών site πλέον είναι ένα προσωπικό blog που ασχολείται με θέματα που αφορούν κυρίως geeks δηλαδή startups, coding, web marketing, κτλ. Επαγγελματικά πλέον χρησιμοποιούμε το όνομα VentureGeeks το οποίο είναι ουσιαστικά ότι περιγράφεται παραπάνω δηλαδή ένα web property network. Για επιστολές μίσους, αγάπης και λοιπά επικοινωνήστε στο nikolas at webdigity dot com\nΕλπίζω ο παρών ιστοχώρος να σας φανεί χρήσιμος.


Μπαλτάκος: «Η διαιτησία είναι αποκλειστικά θέμα της ΕΠΟ» - Messinia Live\nΤη διαφωνία του με την τροπολογία του Υφυπουργείου Αθλητισμού, αναφορικά με την επαγγελματική διαιτησία, εξέφρασε ο Τάκης Μπαλτάκος, στις πρώτες δηλώσεις του μετά την εκλογή του στην προεδρία της ΕΠΟ. «Νόμοι αντισυνταγματικοί δεν θα εφαρμόζονται από την ΕΠΟ», υπογράμμισε ο νέος επικεφαλής της ποδοσφαιρικής ομοσπονδίας και πρόσθεσε με έμφαση: «Η διαιτησία είναι αποκλειστικά θέμα της ΕΠΟ, κανενός υπουργού. Τελεία και παύλα».\nΟ Τάκης Μπαλτάκος αναφέρθηκε επίσης στην Αθλητική Δικαιοσύνη, προαναγγέλοντας αλλαγές στο Καταστατικό, ώστε όλες οι αποφάσεις που αφορούν αγωνιστικά ζητήματα να εκδίδονται το αργότερο μέσα σε πέντε ημέρες, ενώ έκανε λόγο και για επαναφορά της κλήρωσης των δικαστών που στελεχώνουν τα πειθαρχικά όργανα.\n«Ευχαριστώ τους πάντες, όσους με υπέδειξαν και όσους συμμετείχαν στη διαδικασία των εκλογών. Από τη στιγμή αυτή δεν υπάρχουν χαμένοι και κερδισμένοι, υπάρχει μόνο σφουγγάρι, ένα σφουγγάρι που σβήνει οτιδήποτε έχει γίνει μέχρι σήμερα. Θα κάνουμε προσπάθεια να αναβαθμιστεί ο ρόλος της ΕΠΟ, να ενισχυθεί η κυριαρχία της στο ελληνικό ποδόσφαιρο, να γίνει ένας οργανισμός εφάμιλλος των Ευρωπαϊκών Ομοσπονδιών», ανέφερε αρχικά ο κ. Μπαλτάκος και συνέχισε:\n«Για τη διαιτησία, νόμοι αντισυνταγματικοί δεν θα εφαρμόζονται από την ΕΠΟ. Το Σύνταγμα είναι σαφές και προβλέπει σωματειακή αυτονομία. Η ΕΠΟ δεν εφαρμόζει νόμους αντισυνταγματικούς. Έχει μέλη τις ΕΠΣ και είναι μέλος της UEFA. Ακούει τις ΕΠΣ, συνεργάζεται με την UEFA. Ό,τι είναι να γίνει στη διαιτησία, θα το κάνει η ΕΠΟ. Ό,τι δεν το κάνει η ΕΠΟ, απλά δεν θα περάσει. Πάντοτε σε συμφωνία με τη FIFA και την UEFA. Η διαιτησία είναι αποκλειστικά θέμα της ΕΠΟ, κανενός υπουργού. Τελεία και παύλα.\nΣτην αθλητική δικαιοσύνη πρέπει να βγαίνουν γρήγορα οι αποφάσεις. Θα περάσουμε διατάξεις στο Καταστατικό, ώστε όσες δίκες έχουν αγωνιστικό περιεχόμενο, θα ορίζονται σε δύο μέρες και η απόφαση θα βγαίνει σε τρεις ημέρες. Σύνολο πέντε μέρες. Όποιος δικαστής δεν τηρεί αυτή τη διάταξη θα παύεται από τη Γενική Συνέλευση. Αν δεν μπορεί ο δικαστής να τηρήσει τα χρονοδιαγράμματα, να παραιτηθεί. Αλλιώς θα τον παύσει η ΕΠΟ. Επίσης, ο προϊστάμενος του Πρωτοδικείου δεν θα στέλνει όποιους δικαστές επιθυμεί. Οι δικαστές θα κληρώνονται, όπως συμβαίνει στα πολιτικά δικαστήρια. Είναι απαραίτητες αυτές οι αλλαγές».\nΚαταλήγοντας, ο νέος πρόεδρος της ομοσπονδίας επισήμανε: «Η ΕΠΟ θα διοικηθεί με αυστηρότητα, ταχύτητα και σθένος στη λήψη αποφάσεων. Το προσωπικό θα διοικηθεί με αυστηρότητα και δικαιοσύνη. Όπως είπα και στην αρχή, σφουγγάρι. Όλα ξεκινάνε σήμερα από την αρχή».\nRelated Items:ΔΙΑΙΤΗΣΙΑ, ΕΠΟ, ΤΑΚΗΣ ΜΠΑΛΤΑΚΟΣ